Do ARK: Survival Evolved sa dostane gigantický dinosaurus a dva mody
ARK taktiež nemôže chýbať na E3 a autori si pre nás pripravili množstvo noviniek
Wildcard sa na E3 opäť predstavilo s ich úspešnou hrou ARK: Survival Evolved, ktorá sa už čoskoro rozrastie o ďalšie novinky. No a kedy je lepší čas na predstavenie noviniek do svojej hry ako práve prebiehajúca E3. Tvorcovia nám odhalili rovno tri blížiace sa zmeny, pričom jedna z nich bude skutočne masívna. A to doslova. Do hry totiž dokráča gigantický dinosaurus Titanosaur, ktorý je tak veľký, že na jeho chrbte by ste dokázali postaviť celú základňu. Dinosaurus sa do hry dostane koncom tohto mesiaca, pričom spolu s ním sa rozrastie aj miestna flóra o gigantické sekvoje. Spomínané dve ďalšie novinky sú v podstate mody, ktoré sa teraz dostanú do priamo do hry aj oficiálnou cestou.
Prvý mod, ARK: Primal Survival, upravuje hru tak, že namiesto ľudskej podoby môžete hrať za niektoré zo zvierat. Dostaňte sa pod kožu medveďa, vlka, opice, žralokov alebo sa staňte obrovskými mravcami. Zároveň však nejde iba o jednoduché prehodenie postavy - hraním za niektoré zo zvierat sa doslova stávate súčasťou danej kolónie a môžete aj loviť. Vďaka multiplayeru sa môžete stretávať aj s ďalšími hráčmi, ktorí hrajú za zvieratá, no komunikovať môžete len so zvieratami/hráčmi rovnakého druhu.
Druhý mod, ARK: Survival Evolved Primitive+, zase vyzdvihuje RPG aspekt hry na ešte vyššiu úroveň, kde sa konkrétne zameriava na realistickejšiu stavbu, farmárčenie, rybárčenie, varenie a tiež si budete musieť dávať pozor na ekonomiku. Primitive+ sa oficiálne dostane do hry 28. júla.


PC
PS4
Xbox One
Switch
Vývoj: Studio Wildcard
Štýl: Akcia / Survival
Web: domovská stránka hry


+ SLEDOVAŤ HRU
SÚVISIACE ČLÁNKY:
| Dojmy: ARK: Survival Evolved 26.8.2015
| Prvá časť ARK: Genesis príde budúci mesiac 26.1.2020
| ARK: Survival Evolved spustil svoj ďalší event 22.11.2019